หุ้นปิดเช้าบวก 8.44 จุด
SET ช่วงเช้าปิดที่ระดับ 767.46 จุด เพิ่มขึ้น 8.44 จุด(+1.11%)มูลค่าการซื้อขาย 13,365.40 ล้านบาท แรงซื้อต่างชาติหนุน, แบงก์เด่น-เล็งเศรษฐกิจเอเชียโตเร็ว
19 มี.ค. 2553

SET ช่วงเช้าปิดที่ระดับ 767.46 จุด เพิ่มขึ้น 8.44 จุด(+1.11%)มูลค่าการซื้อขาย 13,365.40 ล้านบาท แรงซื้อต่างชาติหนุน, แบงก์เด่น-เล็งเศรษฐกิจเอเชียโตเร็ว
นักวิเคราะห์ฯเผยตลาดหุ้นไทยเช้านี้ปรับตัวสูงขึ้น รับแรงซื้อต่างชาติ โดยมีกลุ่มแบงก์เด่น บวกถึง 3% รองลงมาเป็นกลุ่มปิโตรฯ ส่วนตลาดภูมิภาคแกว่งทั้งบวก-ลบคละกัน ขณะนี้ตลาดฯมองเรื่องเศรษฐกิจในภูมิภาคเอเชียคาดว่าจะขยายตัวเร็วกว่าภูมิภาคอื่น และอัตราดอกเบี้ยนโยบายก็น่าจะขึ้นเร็วกว่าภูมิภาคอื่นด้วย ส่งผลให้ค่าเงินในแถบเอเชียแข็งค่า ซึ่งตลอด 17 วันทำการเม็ดเงินไหลเข้ามาแล้ว 34,000 ล้านบาท และยังไม่มีทีท่าว่าจะหยุด ช่วงบ่ายตลาดฯอาจรับแรงขายทำกำไรบ้าง แต่เชื่อจะประคองบวกได้ ช่วงปลายตลาดให้จับตาการเมือง เหตุเสาร์-อาทิตย์อาจมีคนจากต่างจังหวัดเข้ามาเพิ่ม พร้อมให้แนวรับ 758 แนวต้าน 770, 780 จุด
ตลาดหลักทรัพย์ปิดตลาดช่วงเช้าวันนี้ที่ระดับ 767.46 จุด เพิ่มขึ้น 8.44 จุด(+1.11%)มูลค่าการซื้อขาย 13,365.40 ล้านบาท
การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนบวกตลอดช่วงเช้า โดยแตะจุดสูงสุดของช่วงเช้าที่ 769.78 จุด และแตะจุดต่ำสุดของช่วงเช้าที่ระดับ 762.79 จุด
นายพิชัย เลิศสุพงษ์กิจ ผู้อำนวยการอาวุโสฝ่ายการตลาด บล.ธนชาต กล่าวว่า ตลาดหุ้นไทยเช้านี้ปรับตัวสูงขึ้น โดยรับแรงซื้อจากนักลงทุนต่างชาติ โดยมีกลุ่มแบงก์เด่นบวกถึง 3% รองลงมาเป็นกลุ่มปิโตรเคมี ขณะที่ตลาดหุ้นอื่นในภูมิภาคเอเชียจะมีการแกว่งตัวทั้งในแดนบวก-ลบคละกัน
ขณะนี้ตลาดฯมองในเรื่องเศรษฐกิจในแถบภูมิภาคเอเชียที่คาดว่าจะมีการขยายตัวได้เร็วกว่าภูมิภาคอื่น และอัตราดอกเบี้ยนโยบายก็น่าจะปรับตัวขึ้นเร็วกว่าภูมิภาคอื่น จึงส่งผลให้ค่าเงินในแถบเอเชียแข็งค่าขึ้น ซึ่งตลอด 17 วันทำการมาแล้วนี้ มีเม็ดเงินไหลเข้ามาแล้ว 34,000 ล้านบาท และยังไม่มีทีท่าว่าจะหยุดไหลเลย
แนวโน้มการลงทุนในช่วงบ่ายนี้ นายพิชัย กล่าวว่า ตลาดฯอาจจะมีแรงขายทำกำไรออกมาบ้าง แต่ก็เชื่อว่าน่าจะประคองตัวในแดนบวกได้ แต่ในช่วงปลายตลาดควรจะจับตาการเมืองอย่างใกล้ชิด เนื่องจากในช่วงเสาร์-อาทิตย์นี้อาจจะมีคนต่างจังหวัดเข้ามาเพิ่ม พร้อมให้แนวรับไว้ที่ 758 จุด แนวต้าน 770, 780 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่          KBANK  มูลค่าการซื้อขาย 1,123.32 ล้านบาท ปิดที่  95.00 บาท เพิ่มขึ้น  3.75 บาท          TCAP   มูลค่าการซื้อขาย 1,057.33 ล้านบาท ปิดที่  24.00 บาท เพิ่มขึ้น  0.20 บาท                    SCB    มูลค่าการซื้อขาย   954.15 ล้านบาท ปิดที่  91.75 บาท เพิ่มขึ้น  3.00 บาท          CPF    มูลค่าการซื้อขาย   713.10 ล้านบาท ปิดที่  13.60 บาท เพิ่มขึ้น  0.60 บาท          UNIQ   มูลค่าการซื้อขาย   641.43 ล้านบาท ปิดที่   5.65 บาท ลดลง   0.05 บาท